છોટાઉદેપુર જિલ્લામાં ખુલ્લામાં શૌચને અટકાવવા અને સ્વચ્છતા અભિયાન અંતર્ગત યોજના હેઠળ હજારો શૌચાલયો બનાવાયા છે જેમાંથી કેટલાય ગામોમાં હજી શૌચાલયો બન્યા જ નથી અને કોન્ટ્રાકટરોને બારોબાર નાણાં ઉપાડી લીધા છે તો જે શૌચાલયો બન્યા છે તેમાં શોષ ખાડા એક જ ફૂટ ઊંડા બનાવી લાકડીઓની કામડીઓ ગોઠવી બારોબાર નાણાં સેરવી લેવાયા છે બોડેલી તાલુકાના ધારોલી ગામે ગામ આવા શૌચાલયોનો ભ્રષ્ટાચાર બતાવવા ગ્રામજનોએ શોષ ખાડા ખોદી તેમાં ના તો દિવાલો બનાવાઇ છે કે ન તો સ્પેશીફીકેશન પ્રમાણે કામ કર્યું છે તેનું પ્રત્યક્ષ નિદર્શન કર્યું હતું.